# Abbas Messaâdi

Mohamed Ben Abdallah Ben Taïeb Ben El Habib (àrab: محمد بن عبد الله ابن الطيب بن الحبيب, Muḥammad b. ʿAbd Allāh b. aṭ-Ṭayyib b. al-Ḥabīb) dit Abbas Messaâdi (àrab: عبّاس مساعدي, ʿAbbās Musāʿidī), nascut en 1925 a Ouarzazate (Marroc), fou un revolucionari marroquí, membre fundador de l'Exèrcit d'Alliberament Marroquí. El seu assassinat en juny de 1956, resta un enigma del Marroc d'abans de la independència.

## Biografia

Nascut en 1925, començà la seva carrera de resistent a Casablanca amb Mohammed Zerktouni, una figura de la resistència marroquina contra la colonització francesa.
Membre de l'Istiqlal, Abbas Messaâdi deixa el partit a començaments dels anys 1950 per unir-se a la Exèrcit d'Alliberament Nacional. Junt amb ell, Abdelkrim El Khatib, Abdellah Senhaji i Benaboud crearen aquesta nova estructura política oposada a l'hegemonia de l'Istiqlal. L'objectiu de l'AL era l'alliberament de tot el Gran Magrib àrab amb Mohamed Boudiaf i Larbi Ben M'hidi, dirigents del F.L.N algerià.
Va ser arrestat pels francesos en 1952 arran de les protestes posteriors a l'assassinat del sindicalista tunisià Ferhat Hached. Alliberat, es va incorporar a la lluita armada al Rif.
El 2 d'octubre de 1955 l'Exèrcit d'Alliberament marroquí va atacar l'exèrcit francès a Aknoul, Tizi Ouasli i Boured. Aquestes operacions foren dirigides principalment per Abbas Messaâdi. Molts membres de l'AL provenien de la tribu dels Gzenaya.
Abbas Messaâdi fou assassinat el 27 de juny de 1956, i la seva mort encara resta un enigma. Segons Abdelkrim El Khatib, l'assassinat d'Abbas Messaâdi va ser ordenat pels propers del partit Istiqlal i de Mehdi Ben Barka. Els funerals de Messaâdi van tenir lloc en un clima tens. En octubre de 1958 els líders del Moviment d'Alliberament decidiren traslladar al cos de Messaadi, enterrat a Fes, per l'inhumarlo a Ajdir (Rif). Per violar la llei en van a ser detinguts durant gairebé dos mesos a la presó d'Aïn El Kadous a Fes.

## Homenatge

Un carrer de Fes porta el nom d'Abbas Messaâdi.

## Referències

* ↑ L'assassinat de Messaâdi Zamane, 12 novembre 2012
* ↑ Mahjoubi Aherdane n'a été ni résistant ni fondateur du MPMaghress, 18 d'abril de 2014
* ↑ Qui a tué Abbas Messaâdi ? Arxivat 2016-11-08 a Wayback Machine. Bladi.net, 18 de juliol de 2007
* ↑ Abbas Lemsaâdi : Premier assassinat du Maroc indépendant
* ↑ La deuxième guerre du Rif
* ↑ Hakim Ankar Morocco's murder mysteries 15 desembre 2014 « El lluitador anticolonial va morir el 1956 per la lluita entre faccions de la resistència marroquina. Les acusacions de responsabilitat per la mort de Messaadi encara es debaten entre els líders polítics, incloent Mahjoubi Aherdane i Mohamed Bensaid Ait Idder. »
* ↑ Ignace Dalle Les Trois Rois: La monarchie marocaine de l'indépendance à nos jours
* ↑ Aherdane: "Le témoin de l'assassinat de Messaadi est vivant Le360, 11 janvier 2014
* ↑ Hicham Bennani, La véritable histoire du Mouvement populaire Maroc info, « En octubre de 1958 els líders del moviment d'Alliberament van decidir desenterrar el cos de Messaadi situat al cementiri de Bab Sagma a Fes, per transferir-lo al Rif. per violar la llei, el Khatib, Aherdane i Abdallah Êl Ouagoutti foren detinguts durant 58 dies a la presó d'Ain el Kadous a Fes. »

## Enllaços externs

* Ben Barka, Hassan II, De Gaulle: ce que je sais d'eux Par Maurice Buttin
* Les surréalistes et les Rifains Arxivat 2014-08-14 a Wayback Machine.